หนูมีอาการแพ้มา3-4ปีแล้วค่ะ แพ้โดยไม่ทราบสาเหตุว่าเกิดจากอะไร โดยเริ่มต้นเมื่อ3ปีก่อน ทำกิจกรรมที่รร.แล้วกลับบ้านก็มีผดขึ้นตามแขนขา หนูก็ไม่ได้เอะใจอะไรคิดว่าเป็นผดผื่นแพ้ธรรมดาแต่หลังจากนั้นสักอาทิตย์ เริ่มขึ้นเรื่อยๆตามตัว ไปตรวจแล้วบอกแพ้ของหมัดดองบ้าง แพ้แดดบ้างผดก็ไม่ยอมหายสักที การรักษาที่เคยรักษาก็จะมีแบบกินยาแก้แพ้ ฉีดยาเป็นสัปดาห์ และทายาบรรเทาอาการคัน แต่ด้วยค่ารักษาครั้ง8-9ร้อย หนูเลยเลือกที่จะรักษาแบบทายาบรรเทาอาการคันแทนสัปดาห์ละ1ตลับ ตอนนี้หนูอายุ18ช่วงวัยรุ่น ก็มีอาการเขินอายเพื่อนๆอยู่บ่อยๆค่ะไม่กล้าจะกางเกงหรือกระโปงที่สั้นๆเลย หนูอยากทราบว่าอาการที่เป็นอยู่ตอนนี้เกิดมาจากอะไรและต้องรักษาวิธีไหนถึงจะหายขาด คะ
สวัสดีค่ะ Benz Woranutอาการมีผื่นคันตามตัวดังกล่าวมา อาจมีสาเหตุจาก-ตุ่มแพ้จากการสัมผัสสารที่แพ้ เช่น สบู่ โลชั่น น้ำหอม-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-เชื้อราที่ผิวหนัง-ผิวแห้ง-ลมพิษ จะเป็นปื้นนูน มักยุบไปได้เองภายใน 24 ชั่วโมง-ตุ่มถูกแมลงกัด เป็นตุ่มแดง คัน-ผื่นแพ้ยาการให้ได้การวินิจฉัยที่แน่นอนควรพบแพทย์เพื่อตรวจร่างกายและดูลักษณะและการกระจายของตุ่มคันร่วมด้วยแนะนำไปพบแพทย์เพื่อให้ได้การวินิจฉัยที่แน่ชัดขึ้น โดยแพทย์จะซักประวัติดูว่าอาจจะเป็นผื่นภูมิแพ้ได้หรือไม่ หรือถ้าสงสัยว่าแพ้อะไร อาจจะทำการส่งต่อให้แพทย์ผิวหนังทำการแปะสารที่สงสัยว่าแพ้เพื่อยืนยันต่อไปการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดหรือน้ำสบู่อ่อนๆล้างทำความสะอาดวันละ 2 ครั้ง